Rungonsalmen silta

Rungonsalmen silta on Sauvon ja Kemiönsaaren rajalla sijaitseva vuonna 1972 valmistunut 300 metriä pitkä teräspalkkisilta. Sillä kulkee seututie 181, ja se yhdistää Kemiönsaaren kiinteällä tieyhteydellä mantereeseen Sauvoon. Sillan alituskorkeus on 16 metriä ja laivaväylän syväys 4,6 metriä. Silta ja uusi tieyhteys korvasivat kaksi lossia, hieman lännempänä sijainneen Eknäsin lossin ja vanhalla Sauvo–Kemiö-maantiellä sijainneen Rajalahden–Lappdalin lossin kuusi kilometriä idempänä.Suomenmaa 3: maantieteellis-yhteiskunnallinen tieto- ja hakuteos, s. 241. Toimittaneet Hannu Tarmio, Pentti Papunen ja Kalevi Korpela. Porvoo-Helsinki: WSOY, 1970.

Silta peruskorjattiin vuosina 2003 ja 2004 jolloin sen liikuntasaumalaite kunnostettiin ja teräspalkit pintakäsiteltiin. Urakoitsijana oli Tieliikelaitos ja korjaustyö maksoi 1,3 miljoonaa euroa.

 Lähteet 

 Viitteet 

 Aiheesta muualla 

Luokka:Suomen tieliikennesillat
Luokka:Sauvo
Luokka:Kemiönsaaren liikenne
Luokka:Kemiönsaaren rakennukset ja rakennelmat
Luokka:Palkkisillat